Ջեկ Քենֆիլդ

**Ջեկ Քենֆիլդ** (, ), ամերիկացի գրող, մոտիվացնող սեմինարների բանախոս, սեմինարի ղեկավար, կորպորատիվ մարզիչ և ձեռնարկատեր։ Նա «Հավի արգանակ հոգու համար» շարքի մի քանի գրքերի համահեղինակ է. շարքն ունի ավելի քան 250 գիրք, թողարկվել է աշխարհի 500 լեզուներով 500 միլիոն օրինակով։ 2005 թվականին Ջանեթ Սվիթցերի հետ համահեղինակեց Կանոնների գիրքը՝ իրական և հստակ սահմանված կանոններ՝ հաջողության հասնելու համար։

## Մանկություն և ուսումնառություն
Ջեկ Քենֆիլդը ծնվել է 1944 թվականի օգոստոսի 19-ին Տեխասի Ֆորտ-Ուերտ  քաղաքում։ Երիտասարդությունը անց է կացրել Ուիլինգ քաղաքում (Արևմտյան Վիրջինիա)։ 1962թվականին ավարտել է Լինսլիի ռազմական ինստիտուտը։ 1966 թվականին Քենֆիլդը Հարվարդի համալսարանի կողմից ստացել է Չինաստանի պատմության բակալավրի կոչում։ 1973 թվականին ստացել է Մասսաչուսեթսի համալսարանի մագիստրոսի կոչում (Ամհերսթ, Մասսաչուսեթս, Միացյալ Նահանգներ)։ 1981 թվականին Քենֆիլդը Սանտա Մոնիկայի համալսարանի կողմից ստացել է պատվավոր դոկտորի կոչում։

## Կարիերա
1967 թվականին Քենֆիլդը իր կարիերան սկսել է ուսուցչությամբ Չիկագոյի Իլինոյս նահանգի ավագ դպրոցում։

1976 թվականին համահեղինակել է «Դասարանում ինքնագնահատականի բարձրացման 100 ուղիներ» գիրքը` որպես ուսուցիչների և ծնողների սեղանի գիրք։ Նա տեղափոխվել է Գեշտալտ կենտրոն՝ Նոր Անգլիայի անձնական և կազմակերպչական զարգացման կենտրոն վերտառությամբ, և 1978 թվականին համարվել է Ամերիկայի ականավոր երիտասարդներից մեկը ԱՄՆ-ում (TOYA):

Նա Կալիֆոռնիա նահանգի Սանտա-Բարբարա քաղաքում Քենֆիլդի Ուսուցման Խմբի հիմնադիրն ու ղեկավարն է, ինչպես նաև Ինքնագնահատման ասոցիացիայի հիմնադիրը Կալվեր Սիթիում, Կալիֆոռնիա նահանգում։ Քենֆիլդը ակտիվորեն մասնակցում է հեռուստատեսության և ռադիոհաղորդումների ծրագրերին, ղեկավարում է իր էջը աշխարհահռչակ թերթերից մեկում։ Նա Գինեսի գրքում գրանցված է որպես «Նյու Յորք Թայմս»-ի ամենաբարձր վարկանիշ ունեցող յոթ լավագույն գրքերի հեղինակ։ Քենֆիլդը «Հաջողության սկզբունքները» գրքի և «Գաղտնիքը» ֆիլմի համահեղինակն է:Նրա ամենահայտնի գրքերն են։

* Ուշադրության կենտրոնացման ուժը (Сила фокуса, The Power of Focus),
* Ալլադինի գործոնը (Фактор Алладина,The Aladdin Factor),
* Համարձակվեք հաղթել (Осмельтесь преуспеть, Dare to Win):

2005 թվականին Քենֆիլդը համահեղինակել է «Հաջողության սկզբունքները» գիրքը, How to Get from Where You Are to Where You Want to Be. ռուսերեն թարգմանությամբ՝ Правила (Կանոններ)։ Իրական և հստակ ձևակերպված կանոններ՝ հաջողության հասնելու համար։ 2004 թվականի հուլիսին Ջ. Քենֆիլդը հիմնադրել է Տրանսֆորմացիայի Առաջնորդության Խորհուրդը՝ մի խումբ մտավորականներ, բանախոսներ, հեղինակներ, մարզիչներ, հետազոտողներ, խորհրդատուներ և այլ ղեկավարներ՝ անձնական և մասնագիտական աճի և զարգացման բնագավառում։

## Անձնական կյանք
Ջեկ Քենֆիլդը ամուսնացել 1971 թվականին։ Իր առաջին կնոջից նա ունի չորս երեխա։ 1976 թվականին ամուսնալուծվել է։ Մի քանի տարի անց նա ամուսնացել է երկրորդ անգամ։ Երկրորդ ամուսնությունից ծնվել է հինգերորդ երեխան։ 1999 թվականին նորից է ամուսնալուծվել և երրորդ անգամ ամուսնացել է 2001 թվականին։

## Գրականություն
* Canfield, Jack, and Mark Victor Hansen. 1993. *Chicken Soup for the Soul*. Deerfield Beach: Health Communications.
* Canfield, Jack, and Janet Switzer. 2005. *The Success Principles: How to Get from Where You Are to Where You Want to Be*. New York: Harper Element.
* Canfield, Jack, and Mark Victor Hansen. 1995. *The Aladdin Factor*. New York: Berkley Book.
* Canfield, Jack, Mark Victor Hansen, and Les Hewitt. 2000. *The Power of Focus: How to Hit Your Business, Personal and Financial Targets with Absolute Certainty*. Deerfield Beach: Health Communications.
* Canfield, Jack, and D.D. Watkins. 2007. *Jack Canfield’s Key to Living the Law of Attraction: A Simple Guide to Creating the Life of Your Dreams*. Deerfield Beach: Health Communications.
* Canfield, Jack. 2007. *Maximum Confidence: Ten Secrets of Extreme Self-Esteem*. Audio CD — Audiobook. New York: Simon & Schuster Audio/Nightingale-Conant.

## Ծանոթագրություններ

## Արտաքին հղումներ
* Официальный сайт

Կատեգորիա:Հարվարդի համալսարանի շրջանավարտներ
Կատեգորիա:Ամերիկացի գրողներ